Et '''bræt''' (flertal brædder) er et fladt og tyndt stykke [[tømmer]], frembragt ved savning, som også kaldes også et bord eller en planke. Et bræt kan være skåret på alle fire sider og benævnes da fuldkantet, eller kun på de to sider og altså have barken på de to smalle sider, i hvilket tilfælde det kaldes vankantet. Tykkelsen er under 5&nbsp;cm, hyppig ca. 4&nbsp;cm (1½"), og af denne dimension er det almindelig ved et snit gennem midten at fremstille de tynde "gennemskårne" brædder; bredden er gerne ca. 15–30&nbsp;cm, længden 4–6 m. Normaldimensionen for et bræt kan siges i [[Danmark]] at være 1½"X6"X6 [[alen]]. Foruden skårne brædder findes i handlen også høvlede og pløjede brædder, som den ene smalle side har en udskåret eller høvlet fordybning (not) og på den anden smalle side et langsgående fremspring (en fjer), således at to brædder kan stødes sammen, fjer mod not, hvorved de låses sammen, så man undgår konturspring på den væg eller det gulv, som brædder fx kan udgøre.
Kemi Kultur Teknologi